Kubietiška salsa

Kubietiška salsa – Lotynų Amerikos šokio salsos stilius. Lyginant su kitais salsos stiliais, kubietiška salsa yra artimiausia originaliai salsos formai, kilusiai iš Kubos ir jos pirmtakei son. Kuboje šis šokio stilius yra vadinamas Kazino (). Šis šokis yra populiarus Europoje, Lotynų Amerikoje, Šiaurės Amerikoje ir kai kuriose Artimųjų Rytų regionuose. Lotynų Amerikos gyventojai Casino laiko socialine bei kultūrine veikla, kuri paremta vietine populiariąja muzika. Kubietiškos salsos pavadinimas Casino kilęs iš ispaniško šokių salės pavadinimo. XX-tojo amžiaus vidury šiose salėse Kuboje buvo pradėti socialinių salsos šokių vakarėliai.https://www.salsagente.com/history-of-salsa-music-dance/#HistoryofSalsaRueda

Šokis charakterizuojamas afrokubietiško stiliaus judesiais, į kuriuos įeina kūno dalių atskyrimas bei judesiai klubais. Priešingai nei Los Andželo stiliaus, kubietiškoje salsoje nėra daromi greiti sukiniai. Šokio partneriai juda ne linijoje, o ratu aplink vienas kitą.https://torontodancesalsa.ca/blog/the-different-styles-of-salsa/https://www.muchomasquebaile.es/ritmos-y-estilos-de-baile/ritmos-latinos/salsa-cubana/

 Ritmika 
miniatiūra|Clave ritmas|alt=|kairėje
Kubietiška salsa šokama pagal muzikos stilių timba. Tai yra greito tempo salsos muzika kurioje jaučiama stipri afrokubietiška įtaka. Joje naudojamas ritminis modelis clave. Kai kurie iš populiariausių kubietiškos timbos atlikėjų yra: Los Van Van, Pupy Y Los Que Son Son, Maraca, Charanga Habanera.https://razbakov.com/dancing/salsa-cubana

Dažniausiai kubietiška salsa šokama darant pauzes ar smulkius akcentus ties ketvirta ir aštunta takto nata, tačiau šokėjai ne visada laikosi griežto ritminio modelio ir kartais nukrypsta pagal muzikos ritmą. Šokėjų ritmo pasirinkimas yra apibūdinamas terminais „pagal tempą“ () ir „prieš tempą“ (). Greitesnė timba muzika yra dažniausiai šokama pagal tempą arba pagal melodiją. Lėtesnė muzika kaip son – pagal clave arba prieš ritmą.http://www.timba.com/school_pages/boogalu-vabout-salsa-casino 

 Šokio stilistika 

Kojų judesiai ganėtinai paprasti, nuolat daromas bazinis žingsnelis, vadinamas guapea. Priešingai nei daugumoje salsos stilių, žingsnelio takto pirmoje natoje vedantysis deda savo kairę koją atgal, o ne pirmyn. Keliai laikomi šiek tiek sulenkti, žingsniai maži.

Šokio sudėtingumas atskleidžiamas rankų ir korpuso judesiais. Vyras (vedantysis) užima „mačo“ vaidmenį. Jis demonstruoja savo vyriškumą darydamas plačius rankų judesius bei krūtinės ir pečių akcentus. Moteris (vedamoji) demonstruoja savo moterišką patrauklumą akcentuotais klubo judesiais. Casino stilius įkvėptas Kubos tradicinių šokių kaip rumba, orisha ir kitų populiarių šokių kaip son ir mambo.

Dauguma sukinių ir judesių turi priskirtus ispaniškus pavadinimus, kurie charakterizuoja ar apibūdina poros judėjimą. Pavyzdžiui šaukinys „70“ () paremtas 1970-ųjų metų periodu Kuboje, kai buvo pradėti casino šokiai ir susiformavo dauguma klasikinių kubietiškos salsos judesių.

 Suelta 
Kubietiška salsa taip pat gali būti šokama be partnerio, tai vadinama suelto. Solo šokimas kilo iš sceninių dainininkų ar šokėjų, kurie atlieka šokio rutinas vykstant gyviems pasirodymams.https://www.qvadance.com/cuban-salsa-casino  Suelta neretai šokama didelėse grupėse. Šokėjai išsirikiuoja linijomis ir kartoja judesius, kuriuos nurodo priekyje stovintis lyderis.

 Rueda de Casino 
Rueda de Casino – kubietiškos salsos variacija, kai šoka kelios poros sustojusios į vieną ratą. Šokėjai atlieka judesius, kuriuos nurodo lyderis vadinamas „šaukėju“ ( ar cantante). Šaukėjas judesius nurodo sakydamas jų ispaniškus pavadinimus arba naudodamas specialius rankų gestus.http://www.absolutesalsa.com/list.htm  Didelė dalis judesių užsibaigia partnerių keitimu, todėl ruedos šokėjai nuolat juda ratu.http://www.mariaargeliavizcaino.com/m-FamosasParejasdeBailePopularCubano.html 

 Šaltiniai 

Kategorija:Šokiai
Kategorija:Kubos kultūra